CELEX: 62018CN0232
Language: sk
Date: 2018-03-29 00:00:00
Title: Vec C-232/18: Návrh na začatie prejudiciálneho konania, ktorý podal Audiencia Provincial de Almería (Španielsko) 29. marca 2018 – Banco Popular Español S.A./María Ángeles Díaz Soria, Miguel Ángel Góngora Gómez, José Antonio Sánchez González a Dolores María del Águila Andújar

201806220051970502018/C 240/262322018CJC24020180709SK01SKINFO_JUDICIAL20180329232311Vec C-232/18: Návrh na začatie prejudiciálneho konania, ktorý podal Audiencia Provincial de Almería (Španielsko) 29. marca 2018 – Banco Popular Español S.A./María Ángeles Díaz Soria, Miguel Ángel Góngora Gómez, José Antonio Sánchez González a Dolores María del Águila Andújar
 ---documentbreak--- C2402018SK2310120180329SK0026231231Návrh na začatie prejudiciálneho konania, ktorý podal Audiencia Provincial de Almería (Španielsko) 29. marca 2018 – Banco Popular Español S.A./María Ángeles Díaz Soria, Miguel Ángel Góngora Gómez, José Antonio Sánchez González a Dolores María del Águila Andújar
   (Vec C-232/18)2018/C 240/26Jazyk konania: španielčina
      Vnútroštátny súd, ktorý podal návrh na začatie prejudiciálneho konania
   
   Audiencia Provincial de Almería
   
      Účastníci konania pred vnútroštátnym súdom
   
   
      Odvolateľka: Banco Popular Español S.A.
   
      Odporcovia v odvolacom konaní: María Ángeles Díaz Soria, Miguel Ángel Góngora Gómez, José Antonio Sánchez González a Dolores María del Águila Andújar
   
      Prejudiciálne otázky
   
   
            1.
         
         
            Je pravidlo uvedené v článku 465 ods. 5 španielskeho Ley de Enjuiciamiento Civil 1/2000 (zákon č. 1/2000, občiansky súdny poriadok), ktoré obmedzuje možnosť odvolacieho súdu posúdiť ex offo všetky účinky vyhlásenia neplatnosti, zlučiteľné s článkom 6 ods. 1 smernice 93/19 (
                  1
               ), ak boli uvedené účinky v prvostupňovom konaní obmedzené a spotrebiteľ nenapadol rozsudok vydaný v prvom stupni, ktorým bola vyhlásená neplatnosť zmluvnej podmienky?
         
      
            2.
         
         
            Je vyššie uvedené v súlade so zásadami uvedenými v článku 6 ods. 1 a článku 7 ods. 1 uvedenej smernice, ak by to znamenalo, že na tých, ktorí si uplatnili nároky na základe judikatúry Tribunal Supremo (Najvyšší súd), vychádzajúcej z jeho rozsudku z 9. mája 2013, ktorá bola rozsudkom Súdneho dvora EÚ z 21. decembra 2016 (
                  2
               ) vyhlásená za neplatnú, sa budú vzťahovať obmedzené účinky vyplývajúce z vyhlásenia predmetnej podmienky za nekalú?
         
      
            3.
         
         
            Ovplyvňuje právna sila rozhodnutej veci v súlade s vnútroštátnymi právnymi predpismi (alebo preskúmaním podmienky, ktoré by mohol súd vykonať v prípade, ak by sa odvolala iba strana, ktorá nenamieta jej platnosť), iba neplatnosť podmienky, ktorá mohla byť vyhlásená (alebo nie), alebo tiež všetky účinky vyplývajúce z uvedenej neplatnosti, ak boli účinky v súdnom rozhodnutí obmedzené a žiaden z účastníkov to nenamietal?
         
      (
         1
      )	Smernice Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 1993, s. 29; Mim. vyd. 15/002, s. 288).
   (
         2
      )	Rozsudok 21. decembra 2016, Gutiérrez Naranjo a i. (C-154/15, C-307/15 a C-308/15, EU:C:2016:980).